## Pravilnik o postupku homologacije traktora za poljoprivredu i šumarstvo s obzirom na ugradbu uređaja za osvjetljavanje i svjetlosnu signalizaciju TPV 313 (izdanje 02)

### NN 84/2010 (7.7.2010.), Pravilnik o postupku homologacije traktora za poljoprivredu i šumarstvo s obzirom na ugradbu uređaja za osvjetljavanje i svjetlosnu signalizaciju TPV 313 (izdanje 02)

DRŽAVNI ZAVOD ZA MJERITELJSTVO

2405

Na temelju članka 275. stavka 3. Zakona o sigurnosti prometa na cestama (»Narodne novine« br. 67/08) ravnatelj Državnog zavoda za mjeriteljstvo donosi

PRAVILNIK

O POSTUPKU HOMOLOGACIJE TRAKTORA ZA POLJOPRIVREDU I ŠUMARSTVO S OBZIROM NA UGRADBU UREĐAJA ZA OSVJETLJAVANJE I SVJETLOSNU SIGNALIZACIJU TPV 313
(IZDANJE 02)(\*)[[1]](#footnote-29081-1)

Članak 1.

Ovim se Pravilnikom propisuje postupak homologacije traktora za poljoprivredu i šumarstvo kategorije T(1) s najvećom konstrukcijskom brzinom od 6 do 40 km/h, s obzirom na uređaje za osvjetljavanje i svjetlosnu signalizaciju.

Članak 2.

Tehnički zahtjevi u postupku homologacije propisani su u Prilozima I. i II. koji čine sastavni dio ovoga Pravilnika, a postupak homologacije u člancima 8. do 10. Pravilnika o homologaciji tipa traktora za poljoprivredu i šumarstvo (»Narodne novine« br. 16/09).

Članak 3.

Tijelo nadležno za homologaciju traktora u smislu odredaba ovoga Pravilnika je Državni zavod za mjeriteljstvo (u daljnjemu tekstu: Zavod).

Članak 4.

Zavod će dodijeliti prilog certifikatu o homologaciji traktora s obzirom na ugradbu uređaja za osvjetljavanje i svjetlosnu signalizaciju prema obrascu u Prilogu II., ako taj tip traktora zadovoljava zahtjeve ovoga Pravilnika.

Članak 5.

Novi traktori s obzirom na ugradbu uređaja za osvjetljavanje i svjetlosnu signalizaciju mogu se homologirati, uvoziti i stavljati na tržište ako zadovoljavaju zahtjeve ovoga Pravilnika.

Odredbe stavka 1. ovoga članka primjenjivat će se od 1. listopada 2010. godine za sve nove traktore koji se prvi put registriraju u Republici Hrvatskoj.

Za sve nove traktore važeće su i homologacije dodijeljene prema zahtjevima Pravilnika TPV 313 (izdanje 01) (»Narodne novine« br. 28/09). Upućivanje na Pravilnik TPV 313 u drugim propisima smatra se upućivanjem na ovaj Pravilnik.

Članak 6.

Zavod može ovlastiti pravnu ili fizičku osobu za obavljanje poslova tehničke službe ako:

– zadovoljava zahtjeve norme za osposobljenost ispitnih laboratorija za područje ispitivanja prema zahtjevima ovoga Pravilnika,

– može dokazati poznavanje metoda i postupaka ispitivanja danih u Prilogu I.,

– ima najmanje jednoga djelatnika školske spreme VII/1 strojarskog smjera.

Članak 7.

Pravilnik o postupku homologacije traktora za poljoprivredu i šumarstvo s obzirom na ugradbu uređaja za osvjetljavanje i svjetlosnu signalizaciju TPV 313 (izdanje 01) (»Narodne novine« br. 28/09) prestaje važiti 1. listopada 2010. godine.

Članak 8.

Pozivanje u ovom Pravilniku na »homologaciju« će se od dana pristupanja Republike Hrvatske u članstvo Europske unije smatrati pozivanjem na »EU homologaciju«.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-02/12

Urbroj: 558-04-02/1-10-2

Zagreb, 29. lipnja 2010.

Ravnatelj
mr. sc. Krešimir Buntak, v. r.

PRILOG I.

UGRADBA UREĐAJA ZA OSVJETLJAVANJE I SVJETLOSNU SIGNALIZACIJU

1. DEFINICIJE

1.1. Tip traktora s obzirom na ugradbu uređaja za osvjetljavanje i svjetlosnu signalizaciju

»Traktor s obzirom na ugradbu uređaja za osvjetljavanje i svjetlosnu signalizaciju« označava traktore koji se ne razlikuje u bitnim značajkama kao što su:

1.1.1. dimenzije i vanjski oblik traktora

1.1.2. broj i položaj uređaja

Ne smatraju se traktorima različitoga tipa: traktori koji se razlikuju u smislu točaka 1.1.1. i 1.1.2., ali ne u mjeri da to ima kao posljedicu izmjenu tipa, broja, položaja i geometrijske vidljivosti svjetala propisanih za tip traktora o kojemu je riječ te traktori na koje su ili nisu ugrađena neobvezatna svjetla.

1.2. Poprečna ravnina

»Poprečna ravnina« označava vertikalnu ravninu okomitu na središnju uzdužnu ravninu traktora.

1.3. Neopterećen traktor

»Neopterećen traktor« označava traktor u voznome stanju prema definiciji u točki 2.1.1 obrasca opisnoga dokumenta u Prilogu I. Pravilnika o homologaciji tipa traktora za poljoprivredu i šumarstvo.

1.4. Opterećen traktor

»Opterećen traktor« označava traktor opterećen do svoje tehnički dopuštene najveće težine prema podacima proizvođača, koji također određuje raspodjelu te težine po osovinama.

1.5. Svjetlo

»Svjetlo« označava uređaj namijenjen za osvjetljavanje ceste (glavno svjetlo) ili za emitiranje svjetlosnog signala. Svjetla za osvjetljavanje stražnje registarske pločice i katadiopteri također se trebaju smatrati svjetlima.

1.5.1 Istovrijedna svjetla

»Istovrijedna svjetla« označava svjetla koja imaju istu funkciju i koja su dopuštena u državi registracije traktora; takva svjetla mogu imati različite značajke od značajka svjetala koja su ugrađena na traktor u vrijeme homologacije, pod uvjetom da zadovoljavaju zahtjeve ovoga Priloga.

1.5.2. Neovisna svjetla

»Neovisna svjetla« označava svjetla koja imaju odvojene leće, odvojene svjetlosne izvore i odvojena svjetleća tijela.

1.5.3. Udružena svjetla

»Udružena svjetla« označava uređaje koja imaju odvojene leće i odvojene svjetlosne izvore, ali zajedničko svjetleće tijelo.

1.5.4. Spojena svjetla

»Spojena svjetla« označava svjetla koja imaju odvojene leće, ali zajedničke svjetlosne izvore i zajedničko svjetleće tijelo.

1.5.5. Uzajamno povezana svjetla

»Uzajamno povezana svjetla« označava uređaje koji imaju odvojene svjetlosne izvore (ili jedan svjetlosni izvor koji radi pod različitim uvjetima), potpuno ili djelomično zajedničke leće i zajedničko svjetleće tijelo.

1.5.6. Skriveno svjetlo za osvjetljavanje

»Skriveno svjetlo za osvjetljavanje« označava glavno svjetlo koje se može djelomično ili potpuno skriti kad nije u uporabi. To se može postići s pomoću pomičnoga pokrivala, premještanjem glavnog svjetla ili na bilo koji drugi prikladan način. Naziv »uvlačno« upotrebljava se u užemu smislu za skriveno svjetlo koje se može povući unutar nadogradnje.

1.5.6.1. Svjetla s promjenljivim položajem

»Svjetla s promjenljivim položajem« označava svjetla ugrađena na traktor koja se mogu pomicati u odnosu na njega i čije se leće ne mogu skriti.

1.5.7. Glavno dugo svjetlo

»Glavno dugo svjetlo« označava svjetlo koje se upotrebljava za osvjetljavanje ceste na velikoj udaljenosti ispred vozila.

1.5.8. Glavno kratko svjetlo

»Glavno kratko svjetlo« označava svjetlo koje se upotrebljava za osvjetljavanje ceste ispred traktora bez izazivanja nedoličnog zasljepljivanja ili neudobnosti vozačima i ostalim korisnicima ceste koji dolaze iz suprotnog smjera.

1.5.9. Prednje svjetlo za maglu

»Prednje svjetlo za maglu« označava svjetlo koje se upotrebljava za poboljšanje osvjetljenja ceste u slučaju magle, snježnih oborina, kišnih oluja ili oblaka prašine.

1.5.10. Svjetlo za vožnju unatrag

»Svjetlo za vožnju unatrag« označava svjetlo koje se upotrebljava za osvjetljavanje ceste sa stražnje strane traktora i za upozorenje ostalim korisnicima ceste da traktor vozi unatrag ili se sprema voziti unatrag.

1.5.11. Pokazivač smjera

»Pokazivač smjera« označava svjetlo koje se upotrebljava kako bi se ostalim korisnicima ceste pokazalo da vozač namjerava promijeniti smjer udesno ili ulijevo.

1.5.12. Upozoravajući signal opasnosti

»Upozoravajući signal opasnosti« označava uređaj koji omogućuje istodobno žmiganje svih pokazivača smjera na traktoru kako bi se upozorilo da traktor trenutačno predstavlja posebnu opasnost za ostale korisnike ceste.

1.5.13. Kočno svjetlo

»Kočno svjetlo« označava svjetlo koje se upotrebljava kako bi se ostalim korisnicima ceste iza traktora pokazalo da vozač upotrebljava radnu kočnicu.

1.5.14. Svjetlo stražnje registarske pločice

»Svjetlo stražnje registarske pločice« označava uređaj koji služi za osvjetljavanje prostora namijenjenoga za stražnju registarsku pločicu; takav se uređaj može sastojati od nekoliko optičkih elemenata.

1.5.15. Prednje pozicijsko svjetlo

»Prednje pozicijsko svjetlo« označava svjetlo koje se upotrebljava kako bi se upozorilo na prisutnost i širinu vozila gledano sprijeda.

1.5.16. Stražnje pozicijsko svjetlo

»Stražnje pozicijsko svjetlo« označava svjetlo koje se upotrebljava kako bi se upozorilo na prisutnost i širinu traktora gledano odostraga.

1.5.17. Stražnje svjetlo za maglu

»Stražnje svjetlo za maglu« označuje svjetlo koje se upotrebljava da bi učinilo traktor vidljivijim odostraga u gustoj magli.

1.5.18. Parkirno svjetlo

»Parkirno svjetlo« označava svjetlo koje se upotrebljava kako bi se upozorilo na prisutnost zaustavljenoga traktora bez prikolice u naseljenu području. U takvim okolnostima ono zamjenjuje prednja i stražnja pozicijska svjetla.

1.5.19. Gabaritno svjetlo

»Gabaritno svjetlo« označava svjetla ugrađena na krajnjemu vanjskom rubu što je bliže moguće vrhu traktora i namijenjena da jasno prikažu ukupnu širinu traktora. Na određenim traktorima takvo je svjetlo namijenjeno da kao dodatak prednjim i stražnjim pozicijskim svjetlima posebno upozori na njegovu veličinu.

1.5.20. Katadiopter

»Katadiopter« označava uređaj koji se upotrebljava za upozoravanje na prisutnost traktora refleksijom svjetla iz svjetlosnog izvora koji nije povezan s traktorom, dok se promatrač nalazi blizu toga izvora.

Za potrebe ovoga Pravilnika ne smatraju se katadiopterima:

– retroreflektirajuće registarske pločice,

– druge pločice i retroreflektirajući signali koje se moraju upotrebljavati radi zadovoljavanja zahtjeva država članica za uporabu kod određenih kategorija vozila ili određenih radnih postupaka.

1.5.21. Radno svjetlo

»Radno svjetlo« označava uređaj za osvjetljavanje radnoga prostora ili postupka.

1.6. Osvjetljavajuća površina svjetla

1.6.1. »Osvjetljavajuća površina uređaja za osvjetljavanje« (vidi točke 1.5.7. – 1.5.10.) označava pravokutnu projekciju u poprečnoj ravnini punog otvora reflektora. Ako staklo (ili stakla) svjetla pokriva (pokrivaju) samo dio punog otvora reflektora, uzima se u obzir projekcija samo toga dijela. U slučaju glavnoga kratkog svjetla, osvjetljavajuća površina na strani zasjenjenja ograničena je stvarnom projekcijom crte zasjenjenja na leću. Ako su reflektor i staklo namjestivi, treba se upotrebljavati srednji položaj namještanja.

1.6.2. »Osvjetljavajuća površina uređaja za svjetlosnu signalizaciju koji nije katadiopter« (točke 1.5.11. – 1.5.19.) označava pravokutnu projekciju svjetla na ravninu okomitu njegovoj referentnoj osi koja dodiruje vanjsku površinu emitiranja svjetla, s time da je takva projekcija omeđena zaslonima čiji su rubovi smješteni u toj ravnini tako da svaki dopušta samo 98% ukupne svjetlosne jakosti svjetla u smjeru referentne osi. U svrhu određivanja donjih, gornjih i bočnih rubova osvjetljavajuće površine moraju se upotrebljavati samo zasloni s vodoravnim ili vertikalnim rubovima.

1.6.3. »Osvjetljavajuća površina katadioptera« (točka 1.5.20) označava pravokutnu projekciju katadioptera u ravnini okomitoj njezinoj referentnoj osi i ograničenoj ravninama koje dodiruju vanjske rubove optičkog sustava katadioptera i usporedne su s tom osi. U svrhu određivanja donjih, gornjih i bočnih granica uređaja moraju se upotrebljavati samo uspravne i vodoravne ravnine.

1.6.4 »Površine emitiranja svjetla« uređaja za osvjetljavanje ili katadioptera označava pravokutnu projekciju površine emitiranja svjetla u ravnini okomitoj na smjer promatranja (vidi Dodatak 1.).

1.7. »Referentna os« označava karakterističnu os svjetla, koju je odredio proizvođač da bi služila kao referentni smjer (H=0°, V=0°) za kutove vidnoga polja kod fotometrijskih mjerenja i za ugradbu svjetla na vozilo.

1.8. »Referentno središte« označava presjecište referentne osi s vanjskom površinom emitiranja svjetla; referentno središte utvrđuje proizvođač svjetla.

1.9. »Kutovi geometrijske vidljivosti« označava kutove koji određuju najmanje područje prostornoga kuta u kojem prividna površina svjetla mora biti vidljiva. Područje prostornoga kuta određeno je odsječcima kugle čije se središte podudara s referentnim središtem svjetla i čiji je ekvator usporedan s tlom. Ti su odsječci određeni u odnosu na referentnu os. Vodoravni kutovi β zemljopisnoj duljini, a vertikalni kutovi α zemljopisnoj duljini. Ne smije biti prepreka unutar kutova geometrijske vidljivosti širenju svjetla s bilo kojega dijela prividne površine emitiranja svjetla promatrano iz beskonačnosti.

To se ne primjenjuje na zaslone koji su postojali u vrijeme kad je svjetlo homologirano ako je homologacija bila zatražena.

1.10. »Krajnji vanjski rub« na bilo kojoj strani vozila označava ravninu usporednu sa središnjom uzdužnom ravninom traktora koja dodiruje njegov bočni vanjski rub, ne uzimajući u obzir projekciju:

1.10.1. guma u blizini točke dodira s tlom i priključka za manometre za tlak u gumi

1.10.2. naprava protiv proklizavanja koje mogu biti ugrađene na kotače

1.10.3. retrovizora

1.10.4. bočnih pokazivača smjera, gabaritnih svjetala, prednjih i istražnih pozicijskih svjetala i parkirnih svjetala

1.10.5. carinskih plomba postavljenih na traktor i naprava za osiguranje i zaštitu takvih plomba.

1.11. »Ukupna širina« označava udaljenost između dvije uspravne ravnine određene u točki 1.10.

1.12. Pojedinačno svjetlo

»Pojedinačno svjetlo« označava sklop od dva ili više svjetala, istovjetnih ili neistovjetnih, koja imaju istu funkciju i boju, ako sadrži uređaje čija projekcija ukupnih osvjetljavajućih površina svjetala u danoj poprečnoj ravnini ne zauzima manje od 60% površine najmanjega pravokutnika koji opisuje projekcije osvjetljavajućih površina spomenutih svjetala, pod uvjetom da je takva kombinacija homologirana kao pojedinačno svjetlo kad je zatražena homologacija.

Ta moguća kombinacija ne primjenjuje se na glavna duga svjetla, glavna kratka svjetla i prednja svjetla za maglu.

1.13. Dva svjetla ili parni broj svjetala

»Dva svjetla« ili »parni broj svjetala« označava pojedinačnu površinu emitiranja svjetla oblika traka ako je ona smještena simetrično u odnosu na središnju uzdužnu ravninu traktora prelazeći s obje strane do 400 mm od krajnjega vanjskog ruba traktora i nije kraća od 800 mm. Osvjetljavanje takve površine mora biti omogućeno s pomoću ne manje od dva svjetlosna izvora smještena što je bliže moguće njegovim rubovima. Površina emitiranja svjetla može biti sastavljena od određenoga broja elemenata postavljenih jedan uz drugoga pod uvjetom da projekcije na istu poprečnu ravninu nekoliko pojedinih površina emitiranja svjetla zauzimaju najmanje 60% površine najmanjega pravokutnika koji opisuju projekcije tih pojedinačnih površina emitiranja svjetla.

1.14. Udaljenost između dva svjetla

»Udaljenost između dva svjetla« koja su okrenuta u istome smjeru označava udaljenost između dvije ortogonalne projekcije u ravnini okomitoj na odgovarajući smjer obrisa dviju osvjetljavajućih površina koje su definirane prema odredbama u točki 1.6.

1.15. Neobvezatno svjetlo

»Neobvezatno svjetlo« označava svjetlo čija je prisutnost prepuštena odluci proizvođača.

1.16. »Radna pokazna svjetiljka« označava pokaznu svjetiljkukoja pokazuje radi li uređaj kad je uključen ispravno ili ne.

1.17. »Pokazna svjetiljka zatvorenoga strujnog kruga« označava svjetiljku koja pokazuje da je uređaj uključen, ali ne pokazuje radi li on ispravno ili ne.

2. ZAHTJEV ZA HOMOLOGACIJU

2.1. Zahtjev za homologaciju traktora s obzirom na ugradbu uređaja za osvjetljavanje i svjetlosnu signalizaciju mora podnijeti proizvođač traktora ili njegov opunomoćeni predstavnik.

2.2. On mora biti popraćen sljedećim dokumentima u tri primjerka i sljedećim pojedinostima:

2.2.1. opisom tipa traktora s obzirom na pojedinosti navedene u točki 1.1.

2.2.2. popisom uređaja koje je proizvođač predvidio za osvjetljavanje i svjetlosnu signalizaciju. Taj popis može sadržavati više tipova uređaja za svaku funkciju. Svaki tip mora biti jasno označen (npr. oznaka homologacije tipa sastavnoga dijela, naziv i adresa proizvođača itd.). Popis može također uključivati sljedeće dodatne pojedinosti o svakoj funkciji: »ili istovrijedni uređaji«

2.2.3. shematskim prikazom opreme za osvjetljavanje i svjetlosnu signalizaciju kao cjeline s prikazom položaja različitih svjetala na traktoru

2.2.4. shematskim crtežom (crtežima) svakoga svjetla s prikazom osvjetljavajućih površina prema definiciji u točki 1.6.

2.3. Neopterećen traktor opremljen opremom za osvjetljavanje i svjetlosnu signalizaciju prema opisu u točki 2.2.2., koji predstavlja tip traktora koji treba homologirati, mora se dostaviti tehničkoj službi koja provodi homologacijska ispitivanja.

2.4. Dokument koji je predviđen u Prilogu II. prilaže se dokumentu o homologaciji.

3. OPĆI ZAHTJEVI

3.1. Uređaji za osvjetljavanje i svjetlosnu signalizaciju moraju biti ugrađeni tako da u uobičajenim uvjetima uporabe, a usprkos vibracijama kojima mogu biti izloženi, zadrže propisane značajke propisane u ovom Prilogu i omoguće traktoru da zadovolji zahtjeve ovoga Priloga. Posebno, ne smije biti moguće da se nenamjerno pokvari namještenost svjetala.

3.1.1. Traktori moraju biti opremljeni električnim spojnicima koji omogućavaju uporabu odvojivih uređaja za svjetlosnu signalizaciju. Posebno, traktori moraju biti opremljeni s stalno spojenom utičnicom koju preporučuje norma ISO R 1724 (Električne veze za vozila s 6 ili 12 V električnim sustavima koji se posebno primjenjuju na osobnim automobilima i lakim prikolicama ili kamp-prikolicama) (prvo izdanje, travanj1970) ili ISO R 1185 (Električne veze između vučnih i vučenih vozila s 24 V električnim sustavima koja se upotrebljavaju u međunarodnom gospodarskom prijevozu (prvo izdanje, ožujak 1970). Što se tiče norme ISO R 1185, kontakt 2 upotrebljava se samo za stražnje pozicijsko svjetlo i za gabaritno svjetlo na lijevoj strani.

3.2. Svjetla za osvjetljavanje opisana u točkama 1.5.7., 1.5.8. i 1.5.9. moraju biti ugrađena tako da se može lako provesti njihovo ispravno usmjeravanje.

3.3. Za sve uređaje za svjetlosnu signalizaciju referentna os svjetla kad je ono ugrađeno na traktor mora biti usporedna s ravninom oslanjanja traktora na cestu i s uzdužnom ravninom traktora. Odstupanje od ± 3° dopušteno je u svakome smjeru. Osim toga ako je posebne upute za ugradbu dao proizvođač, treba ih se pridržavati.

3.4. U nedostatku posebnih uputa, visina i usmjerenost svjetala mora se provjeriti s neopterećenim traktorom postavljenim na ravnu vodoravnu površinu.

3.5. U nedostatku posebnih zahtjeva, svjetla koja čine par trebaju:

3.5.1. biti ugrađena na traktor simetrično u odnosu na središnju uzdužnu ravninu

3.5.2. biti simetrična jedno prema drugom u odnosu na središnju uzdužnu ravninu

3.5.3. zadovoljavati iste kolorimetrijske značajke

3.5.4. imati bitno istovjetne fotometrijske značajke.

3.6. Kod traktora s nesimetričnim vanjskim oblikom zahtjevi i točaka 3.5.1. i 3.5.2. trebaju biti zadovoljeni što je moguće više. Smatrat će se da su ti zahtjevi zadovoljeni ako je razmak dvaju svjetala od središnje uzdužne ravnine i od ravnine oslanjanja na tlo isti.

3.7. Svjetla koja imaju različite funkcije mogu biti neovisna ili udružena, spojena ili uzajamno povezana u jedan uređaj pod uvjetom da svako takvo svjetlo zadovoljava zahtjeve koji se na njega odnose.

3.8. Najveća visina iznad tla treba biti izmjerena od najviše točke, a najmanja visina od najniže točke osvjetljavajuće površine.

3.9. U nedostatku posebnih zahtjeva, ni jedno svjetlo, osim pokazivača smjera i upozoravajućeg signala za opasnost, ne smije emitirati treptavu svjetlost.

3.10. Crvena svjetlost ne smije biti vidljiva sprijeda niti bijela svjetlost, osim od ugrađenog svjetla za vožnju unatrag ili radnih svjetala, odostraga. Smatra se da je taj zahtjev zadovoljen ako:

3.10.1. za vidljivost crvenog svjetla sprijeda: crveno svjetlo nije izravno vidljivo promatraču koji se kreće u području 1. poprečne ravnine smještene 25 m ispred traktora (vidi Dodatak 2., slika 2.)

3.10.2. za vidljivost bijelog svjetla straga: bijelo svjetlo nije izravno vidljivo promatraču koji se kreće u području 2. poprečne ravnine smještene 25 m iza traktora (vidi Dodatak 2., slika 2.).

3.10.3. Područja 1. i 2., kako ih vidi promatrač, svako u svojoj ravnini, omeđena su:

3.10.3.1. po visini, dvjema vodoravnim ravninama smještenima 1 m, odnosno 2,2 m iznad površine tla

3.10.3.2. po širini, dvjema uspravnim ravninama koje zatvaraju u smjeru prema naprijed, odnosno prema natrag, vanjski kut od 15° sa središnjom ravninom traktora, prolaze kroz točku (ili točke) dodira vertikalnih ravnina koje su usporedne sa središnjom uzdužnom ravninom traktora i omeđuju ukupnu širinu traktora kad je s najvećim razmakom kotača.

Ako ima više točaka dodira, krajnja najudaljenija sprijeda mora se odabrati za područje 1., a krajnja, najudaljenija straga, mora se odabrati za područje 2.

3.11. Električne veze moraju biti takve da se prednja i stražnja pozicijska svjetla, gabaritna svjetla, ako postoje, i svjetlo stražnje registarske pločice mogu uključivati ili isključivati samo istodobno.

3.12. Električne veze moraju biti takve da se duga i kratka glavna svjetla te prednja i stražnja svjetla za maglu ne mogu uključiti dok se ne uključe i svjetla navedena u točki 3.11. Taj se zahtjev međutim ne primjenjuje u slučaju dugih i kratkih glavnih svjetala kad se ona upotrebljavaju za davanje upozoravajućih svjetlosnih znakova povremenim uključivanjem kratkih svjetala u kratkim vremenskim razmacima, ili povremenim uključivanjem dugih svjetala u kratkim vremenskim razmacima ili naizmjeničnim uključivanjem dugih i kratkih svjetala u kratkim vremenskim razmacima.

3.13. Boje svjetlosti koju emitiraju svjetla ili reflektori su ove:

|  |  |
| --- | --- |
| – glavno dugo svjetlo: | bijela |
| – glavno kratko svjetlo: | bijela |
| – prednje svjetlo za maglu: | bijela ili žuta |
| – svjetlo za vožnju unatrag: | bijela |
| – pokazivač smjera: | jantarna |
| – upozoravajući signal za opasnost: | jantarna |
| – kočno svjetlo: | crvena |
| – svjetlo stražnje registarske pločice: | bijela |
| – prednje pozicijsko svjetlo: | bijela |
| – stražnje pozicijsko svjetlo: | crvena |
| – stražnje svjetlo za maglu | crvena |
| – parkirno svjetlo: | sprijeda bijela, straga crvena, jantarna ako je udruženo s bočnim pokazivačima smjera |
| – radno svjetlo: | nema zahtjeva |
| – gabaritno svjetlo: | sprijeda bijela, straga crvena |
| – stražnji netrokutasti katadiopter: | crvena. |

3.14. Radne pokazne svjetiljke mogu ispunjavati funkciju pokaznih svjetiljka zatvorenoga strujnog kruga.

3.15. Skrivena svjetla

3.15.1. Skrivena su svjetla za osvjetljavanje zabranjena, s iznimkom glavnih dugih svjetala, glavnih kratkih svjetala i prednjih svjetala za maglu koja se mogu skriti kad nisu u uporabi.

3.15.2. Uređaj za osvjetljavanje u položaju uporabe treba zadržati taj položaj kad se pojavi neispravnost navedena u točki 3.15.2.1., sama ili zajedno s neispravnostima opisanim u točki 3.15.2.2.

3.15.2.1. Odsustvo napajanja energijom za pomicanje svjetla.

3.15.2.2 Prekid, impedanca ili kratki spoj s masom u električnom krugu, kvarovi u hidrauličkim ili pneumatskim vodovima, »Bowdenovim kabelima«, zavojnicama ili drugim sastavnim dijelovima koji upravljaju ili prenose energiju namijenjenu za pokretanje naprave za skrivanje.

3.15.3 U slučaju kvara naprave za upravljanje treba biti moguće pomaknuti skriveno svjetlo za osvjetljavanje u položaj za uporabu bez uporabe alata.

3.15.4. Mora biti moguće pomaknuti uređaje za osvjetljavanje u položaj za uporabu i uključiti ih jednom napravom za upravljanje, ne isključujući time mogućnost njihova pomicanja u položaj za uporabu bez njihova uključivanja. Međutim u slučaju udruženih glavnih svjetala za dugi i kratki svjetlosni snop, gore navedena naprava za upravljanje zahtijeva se samo za uključivanje glavnih svjetala za kratki svjetlosni snop.

3.15.5. Iz vozačkog sjedala ne smije biti moguće svjesno zaustaviti pomicanje uključenih glavnih svjetala prije nego dosegnu položaj za uporabu. Kad tijekom pomicanja glavnih svjetala postoji opasnost zasljepljivanja drugih sudionika u prometu, ona se smiju moći uključiti samo kad dosegnu svoj krajnji položaj.

3.15.6. U području temperatura od – 30 do + 50 ºC uređaj za osvjetljavanje mora moći dosegnuti potpuno otvoreni položaj za tri sekunde od početka aktiviranja naprave za upravljanje.

3.16. Svjetla s promjenljivim položajem

3.16.1. U slučaju traktora s razmakom kotača od 1 150 mm ili manjim, položaj pokazivača smjera, prednjih i stražnjih pozicijskih svjetala te kočnih svjetala može biti različit pod uvjetom:

3.16.1.1. da ta svjetla ostanu vidljiva čak i kad im se položaj promijeni

3.16.1.2. da se ta svjetla mogu blokirati u položaju koji zahtijevaju prometni uvjeti. Blokiranje mora biti automatsko.

4. POJEDINAČNI ZAHTJEVI

4.1. Dugo glavno svjetlo

4.1.1. Ugradba:

Neobvezatna.

4.1.2. Broj:

Dva ili četiri.

4.1.3. Raspored:

Nema posebnih zahtjeva.

4.1.4. Položaj

4.1.4.1. Po širini:

Vanjski rubovi osvjetljavajuće površine ni u kojemu slučaju ne smiju biti bliže krajnjemu vanjskom rubu traktora od vanjskih rubova osvjetljavajuće površine glavnih kratkih svjetala.

4.1.4.2. Po visini:

Nema posebnih zahtjeva.

4.1.4.3. Po duljini:

Što je moguće bliže čelu traktora; međutim emitirano svjetlo ne smije ni u kakvim okolnostima prouzročiti neudobnost vozaču ili izravno ili neizravno preko retrovizora i/ili drugih površina traktora koje odbijaju svjetlo.

4.1.5. Geometrijska vidljivost

Vidljivost osvjetljavajuće površine, uključujući njezinu vidljivost u područjima koja se ne čine osvijetljenima s obzirom na smjer promatranja, mora biti osigurana unutar divergentnoga prostora određena proizvođenjem crta koje polaze s ruba osvjetljavajuće površine pod kutom ne manjim od 5° s obzirom na referentnu os glavnog svjetla.

4.1.6. Usmjerenost

Prema naprijed.

Osim uređaja potrebnih za održavanje ispravnog namještanja, a kad postoje dva para glavnih dugih svjetala, jedan par, koji se sastoji od glavnih svjetala koja imaju funkciju samo dugih svjetala, može se okretati u skladu s kutom blokiranja upravljača oko gotovo uspravne osi.

4.1.7. Može biti »udruženo«

s glavnim kratkim svjetlom i drugim prednjim svjetlima.

4.1.8. Ne može biti »spojeno«

s nekim drugim svjetlom.

4.1.9. Može biti »uzajamno povezano«

4.1.9.1. s glavnim kratkim svjetlom, osim ako se glavno kratko svjetlo zakreće u skladu s kutom blokiranja upravljača

4.1.9.2. s prednjim pozicijskim svjetlom

4.1.9.3. s prednjim svjetlom za maglu

4.1.9.4. s parkirnim svjetlom.

4.1.10. Električne veze

4.1.10.1. Glavna duga svjetla mogu se uključivati ili istodobno ili u parovima. Pri promjeni iz kratkog u dugo svjetlo mora biti uključen barem jedan par dugih glavnih svjetala. Pri promjeni iz dugog u kratko svjetlo sva duga svjetla moraju se isključiti istodobno.

4.1.10.2. Glavna svjetla mogu ostati uključena istodobno s dugim svjetlima.

4.1.11. Pokazna svjetiljka zatvorenoga strujnog kruga

Obvezatna

4.1.12. Ostali zahtjevi

4.1.12.1. Ukupna najveća jakost dugih glavnih svjetala koja se mogu istodobno uključivati ne smije biti veća od 225 000 cd.

4.1.12.2. Ta najveća jakost dobiva se zbrajanjem pojedinih najvećih jakosti izmjerenih u vrijeme homologacije tipa sastavnoga dijela, a koje su prikazane u odgovarajućim certifikatima o homologaciji.

4.2. Glavno kratko svjetlo

4.2.1. Prisutnost

Obvezatna.

4.2.2. Broj

Dva.

4.2.3. Raspored

Nema posebnih zahtjeva.

4.2.4. Položaj

4.2.4.1. Po širini:

Nema posebnih zahtjeva.

4.2.4.2. Po visini iznad tla:

4.2.4.2.1. ako su ugrađena samo dva glavna kratka svjetla:

– najmanje od 500 mm

– najviše od 1200 mm.

Taj se razmak može povećati do 1 500 mm ako se visina od 1 200 mm ne može održati zbog konstrukcije, uzimajući u obzir uvjete uporabe traktora i njegove radne opreme.

4.2.4.2.2. u slučaju traktora opremljenih za ugradbu prenosivih uređaja sprijeda, dva glavna kratka svjetla na visini koja ne prelazi 3 000 mm dopuštena su dodatno u odnosu na svjetla navedena u točki 4.2.2.1. ako su električne veze takve da dva para glavnih kratkih svjetala ne mogu biti istodobno uključena.

4.2.4.3. Po duljini:

Što je moguće bliže čelu traktora; međutim, emitirano svjetlo ne smije ni u kakvim okolnostima prouzročiti neudobnost vozaču ili izravno ili neizuravno preko retrovizora i/ili drugih površina traktora koje odbijaju svjetlo.

4.2.5. Geometrijska vidljivost

Određena je kutovima α i β kako je utvrđeno u točki 1.9:

α = 15° u smjeru prema gore i 10° u smjeru prema dolje

β = 45° u smjeru prema vani i 5°u smjeru prema unutra

U tome području gotovo cijela površina osvjetljavanje mora biti vidljiva.

Prisutnost pregrada ili drugih elemenata opreme blizu glavnog svjetla ne smije dovesti do sekundarnih učinaka koji bi prouzročili neudobnost ostalim korisnicima ceste.

4.2.6. Usmjerenost

4.2.6.1. Usmjerenost glavnih kratkih svjetala ne smije se mijenjati u skladu s kutom blokiranja upravljača.

4.2.6.2. Ako je visina glavnih kratkih svjetala 500 mm ili veća te 1 200 mm ili manja, mora biti moguće spustiti kratki svjetlosni snop između 0,5 i 4%.

4.2.6.3. Ako je visina glavnih kratkih svjetala veća od 1 200 mm, a nije manja od 1 500 mm, granicu od 4% koja je propisana u točki 4.2.6.2. treba povećati na 6%; glavna kratka svjetla navedena u točki 4.2.6.2. moraju biti usmjerena tako da se vodoravna crta koja razdvaja osvijetljeno područje od neosvijetljenoga, mjereno na 15 m od svjetla, nalazi na visini koja iznosi samo polovicu razmaka između tla i središta svjetla.

4.2.7. Može biti »udruženo«

s glavnim dugim svjetlom i drugim prednjim svjetlima.

4.2.8. Ne može biti »spojeno«

s nekim drugim svjetlom.

4.2.9. Može biti »uzajamno povezano«

4.2.9.1. s glavnim dugim svjetlom, osim oko se ono zakreće u skladu s kutom blokiranja upravljača

4.2.9.2. s drugim prednjim svjetlima.

4.2.10. Električne veze

Prekidač za promjenu na kratko svjetlo mora istodobno isključiti sva duga svjetla.

Kratka svjetla mogu ostati uključena istodobno s dugim svjetlima.

4.2.11. Radna svjetiljka zatvorenoga strujnog kruga

Neobvezatno.

4.2.12. Drugi zahtjevi

Zahtjevi iz točke 3.5.2. ne primjenjuju se na glavna kratka svjetla.

4.3. Prednja svjetla za maglu

4.3.1. Prisutnost

Neobvezatno

4.3.2. Broj

Dva.

4.3.3. Raspored

Nema posebnih zahtjeva.

4.3.4. Položaj

4.3.4.1. Po širini:

Nema posebnih zahtjeva.

4.3.4.2. Po visini

Ne manje od 250 mm iznad tla.

Nijedna točka osvjetljavajuće površine ne smije biti iznad najviše točke osvjetljavajuće površine glavnoga kratkog svjetla.

4.3.4.3. Po duljini

Što je moguće bliže čelu traktora; međutim, emitirano svjetlo ne smije ni u kakvim okolnostima prouzročiti neudobnost vozaču ili izravno ili neizravno preko retrovizora i/ili drugih površina traktora koje odbijaju svjetlo.

4.3.5. Geometrijska vidljivost

Određena je kutovima a i b prema definiciji u točki 1.9.:

α = 5° u smjeru prema gore i u smjeru prema dolje

β = 45° u smjeru prema van i u smjeru prema unutra.

4.3.6. Usmjerenost

Usmjerenost prednjih svjetala za maglu ne smije se mijenjati u skladu s kutom blokiranja upravljača.

Ona moraju biti okrenuta prema naprijed a da ne prouzroče pretjerano zasljepljenje ili neudobnost vozačima iz suprotnog smjera ili drugim korisnicima ceste.

4.3.7. Može biti »udruženo«

s drugim prednjim svjetlima.

4.3.8. Ne može biti »spojeno«

s drugim prednjim svjetlima.

4.3.9. Može biti »uzajamno povezano«

4.3.9.1. s glavnim dugim svjetlima koja se ne zakreću u skladu s kutom blokiranja upravljača kad postoje četiri glavna svjetla

4.3.9.2. s prednjim pozicijskim svjetlima

4.3.9.3. s parkirnim svjetlom.

4.3.10. Električne veze

Mora biti moguće uključiti ili isključiti svjetlo za maglu neovisno o glavnome dugom svjetlu ili kratkome svjetlu i obrnuto.

4.3.11 Pokazna svjetiljka zatvorenoga strujnog kruga

Neobvezatna.

4.4. Svjetlo za vožnju unatrag

4.4.1. Prisutnost

Neobvezatno.

4.4.2. Broj

Dva ili tri.

4.4.3. Raspored

Nema posebnih zahtjeva.

4.4.4. Položaj

4.4.4.1. Po širini:

Nema posebnih zahtjeva.

4.4.4.2. Po visini:

Ne manje od 250 mm niti više od 1 200 mm iznad tla.

4.4.4.3. Po duljini

Na stražnjoj stani traktora.

4.4.5. Geometrijska vidljivost

Određena je kutovima α i β prema definiciji u točki 1.9.:

α = 15° u smjeru prema gore i 5°u smjeru prema dolje,

β = 45° u smjeru prema lijevo i prema desno ako postiji samo jedno svjetlo

β = 45° u smjeru prema van i 30° u smjeru prema unutra.

4.4.6. Usmjerenost

Prema unatrag.

4.4.7. Može biti »udruženo«

s bilo kojim stražnjim svjetlom.

4.4.8. Ne može biti »spojeno«

s drugim svjetlima.

4.4.9. Ne može biti »uzajamno povezano«

s drugim svjetlima.

4.4.10. Električne veze

Mora biti moguće uključiti svjetlo samo s uključenim prijenosom za vožnju unatrag i ako je naprava za upravljanje pokretanjem ili isključivanjem motora u takvom položaju da nije moguć rad motora.

Ne smije se moći uključiti ili ostati uključeno ako nisu zadovoljena oba gornja uvjeta.

4.4.11 Pokazna svjetiljka

Neobvezatna.

4.5. Pokazivač smjera

4.5.1. Prisutnost (vidi Dodatak 3.)

Obvezatna. Tipovi pokazivača smjera razvrstani su u kategorije (1., 2. i 5.) čiji komplet na jednome traktoru predstavlja jedan raspored (A do D).

Raspored A dopušten je samo na traktorima čija ukupna duljina ne prelazi 4,60 m i kod kojih razmak između vanjskih rubova osvjetljavajućih površini nije veći od 1,60 m.

Rasporedi B, C i D primjenjuju se na sve traktore.

Dodatni pokazivači smjera su po izboru.

4.5.2. Broj

Broj uređaja treba biti takav da mogu emitirati svjetlosne signale koji odgovaraju jednomu od rasporeda navedenih u točki v 4.5.3.

4.5.3. Raspored (vidi Dodatak 3.)

A – dva prednja pokazivača smjera (kategorija 1)

– dva stražnja pokazivača smjera (kategorija 2)

Ta svjetla mogu biti neovisna, udružena ili spojena.

B – dva prednja pokazivača smjera (kategorija 1)

– dva dodatna bočna pokazivača smjera (kategorija 5)

– dva stražnja pokazivača smjera (kategorija 2)

Prednji i dodatni bočni pokazivači smjera mogu biti neovisni, udruženi ili spojeni.

C – dva prednja pokazivača smjera (kategorija 1)

– dva stražnja pokazivača smjera (kategorija 2)

– dva dodatna bočna pokazivača smjera (kategorija 5)

D – dva prednja pokazivača smjera (kategorija 1)

– dva stražnja pokazivača smjera (kategorija 2).

4.5.4. Položaj

4.5.4.1. Po širini:

Rub osvjetljavajuće površine koji je najviše udaljen od središnje uzdužne ravnine traktora, ne smije biti udaljen više od 400 mm od krajnjega vanjskog ruba traktora.

Razmak između unutarnjih rubova dviju osvjetljavajućih površina ne smije biti manji od 500 mm.

Kad vertikalni razmak između stražnjega pokazivača smjera i odgovarajućega stražnjeg pozicijskog svjetla ne prelazi 300 mm, razmak između krajnjeg vanjskog ruba traktora i vanjskog ruba stražnjega pokazivača smjera ne smije prelaziti za više od 50 mm razmak između krajnjeg vanjskog ruba traktora i vanjskog ruba odgovarajućega stražnjeg pozicijskog svjetla.

Za prednje pokazivače smjera osvjetljavajuća površina ne smije biti udaljena za manje od 40 mm od osvjetljavajuće površine glavnih kratkih svjetala ili prednjih svjetala za maglu, ako postoje. Manji razmak dopušten je ako je svjetlosna jakost u referentnoj osi pokazivača smjera najmanje jednaka 400 cd.

4.5.4.2. Po visini:

Iznad tla:

– najmanje 500 mm za pokazivače smjera kategorije 5,

– najmanje 400 mm za pokazivače smjera kategorija 1 i 2,

– najviše 1 900 mm za sve kategorije.

Ako konstrukcija traktora ne omogućava da se zadovolji ta najviša udaljenost od tla, najviša točka osvjetljavajuće površine može biti na visini 2 300 mm za pokazivače smjera kategorije 5, kategorija 1 i 2 s rasporedom A, kategorije 1 i 2 s rasporedom B i kategorije 1 i 2 s rasporedom D; za pokazivače smjera kategorija 1 i 2 drugih rasporeda ta točka može biti na visini 2 100 mm.

– najviše 4 000 mm za neobvezatne pokazivače smjera.

4.5.4.3. Po duljini

Udaljenost između referentnog središta osvjetljavajuće površine bočnog pokazivača smjera (rasporedi B i C) i poprečne ravnine koja određuje prednju granicu ukupne duljine traktora ne smije biti veća od 1 800 mm. Ako konstrukcija traktora ne omogućava zadovoljavanje najmanjih kutova vidljivosti, ta se udaljenost može povećati do 2 600 mm.

4.5.5. Geometrijska vidljivost

Vodoravni kut (vidi Dodatak 3.).

Vertikalni kut

15° iznad i ispod vodoravne ravnine. Vertikalni kut ispod vodoravne ravnine može biti smanjen na 10° u slučaju dodatnih bočnih pokazivača smjera s rasporedima B i C ako im je visina manja od 1 500 mm. To se primjenjuje i u slučaju pokazivača smjera kategorije 1 s rasporedima B i D.

4.5.6. Usmjerenost

Ako proizvođač utvrdi posebne zahtjeve za usmjerenost, mora ih se pridržavati.

4.5.7. Može biti »udruženo«

S jednim ili više svjetala koja ne smiju biti skrivena.

4.5.8. Ne može biti »spojeno«

s drugim svjetlima, osim u skladu s rasporedima navedenim u točki 4.5.3.

4.5.9. Može biti »uzajamno povezano«

samo s parkirnim svjetlom, ali samo u slučaju pokazivača smjera kategorije 5.

4.5.10. Električne veze

Pokazivači smjera moraju se uključivati neovisno od ostalih svjetala. Svi pokazivači smjera na jednoj strani traktora moraju se uključivati i isključivati s pomoću jednoga prekidača i moraju žmigati usklađeno.

4.5.11. Signal ispravnosti rada

Obvezatan je za sve pokazivače smjera koje vozač ne vidi izravno. Može biti optički, zvučni ili oboje.

Ako je optički, mora biti trepćuće svjetlo i gasiti se ili ostati upaljen bez treptanja ili s uočljivo izmijenjenom učestalošću u slučaju neispravnosti bilo kojeg od pokazivača smjera osim dodatnih bočnih pokazivača smjera. Ako je isključivo zvučni, mora biti jasno čujan i pokazivati uočljivu promjenu učestalosti u slučaju neispravnosti.

Ako je traktor opremljen za vuču prikolice, mora biti opremljen posebnom radnom pokaznom svjetiljkom za pokazivače smjera prikolice, osim ako pokazna svjetiljka na vučnom vozilu omogućuje otkrivanje neispravnosti bilo kojeg od pokazivača smjera na kombinaciji traktor-prikolica.

4. 5.12. Ostali zahtjevi

Učestalost žmiganja svjetlosti treba biti 90 ± 30 puta u minuti

Svjetlost pokazivača smjera mora se upaliti najkasnije za jednu sekundu od trenutka aktiviranja upravljačke naprave za pokazivače smjera, a prvi se put ugasiti najkasnije za jednu i pol sekundu.

Ako je traktor opremljen za vuču prikolice, upravljačka naprava za pokazivače smjera na traktoru mora također uključivati pokazivače smjera prikolice.

U slučaju kvara, osim kratkog spoja, jednoga pokazivača smjera, ostali moraju nastaviti sa žmiganjem, ali učestalost u tim uvjetima može biti različita od propisane.

4.6 Upozoravajići signal za opasnost

4.6.1. Prisutnost

Obvezatno.

|  |  |  |  |
| --- | --- | --- | --- |
| 4.6.2. | Broj | ![](dodatni/409679.jpeg) | Kako je određeno u odgovarajućim stavkama točke 4.5. |
| 4.6.3. | Raspored |
| 4.6.4. | Položaj |
| 4.6.4.1. | Po širini: |
| 4.6.4.2. | Po visini: |
| 4.6.4.3. | Po duljini: |
| 4.6.5. | Geometrijska vidljivost |
| 4.6.6. | Usmjerenost |
| 4.6.7. | Može biti »udruženo« |
| 4.6.8. | Ne može biti »spojeno« |
| 4.6.9. | Može biti »uzajamno povezano« |

4.6.10. Električne veze

Signal se mora uključivati posebnom upravljačkom napravom koja omogućuje istodobno djelovanje svih pokazivača smjera.

4.6.11. Pokazna svjetiljka zatvorenoga strujnog kruga

Obvezatna. Treptavo upozorno svjetlo koje može djelovati zajedno sa signalom (signalima)/pokaznom svjetiljkom (pokaznim svjetiljkama) propisanim u točki 4.5.11.

4.6.12. Ostali zahtjevi

U skladu s navedenim u točki 4.5.12., ako je traktor opremljen za vuču prikolice, upravljačka naprava za upozoravajući signal za opasnost mora moći uključivati pokazivače smjera prikolice. Upozoravajući signal za opasnost mora moći funkcionirati čak i u slučaju kad je naprava za uključivanje i isključivanje motora u položaju u kojemu nije moguće uključiti motor.

4.7. Kočna svjetla

4.7.1. Prisutnost

Obvezatno.

4.7.2. Broj

Dva

4.7.3. Raspored

Nema posebnih zahtjeva.

4.7.4. Položaj

4.7.4.1. Po širini:

Najmanje 500 mm između svjetala. Ta se udaljenost može smanjiti do 400 mm ako je ukupna širina traktora manja od 1 400 mm.

4.7.4.2. Po visini

Iznad tla: Ne manje od 400 mm niti više od 1 900 mm ili 2 300 mm ako oblik nadogradnje ne omogućuje da se zadovolji 1 900 mm.

4.7.4.3. Po duljini:

Na stražnjoj stani traktora.

4.7.5. Geometrijska vidljivost

Vodoravni kut

β = 45° u smjeru prema van i u smjeru prema unutra

Vertikalni kut:

15° iznad i ispod vodoravne ravnine. Vertikalni kut ispod vodoravne ravnine može biti smanjen na 10° ako je visina svjetala manja od 1 500 mm iznad tla; na 5° kod svjetala koja su manje od 750 mm iznad tla;

4.7.6. Usmjerenost

Prema stražnjoj strani traktora.

4.7.7. Može biti »udruženo«

s jednim ili više drugih stražnjih svjetala.

4.7.8. Ne može biti »spojeno«

ni s jednim drugim svjetlom.

4.7.9. Može biti »uzajamno povezano«

sa stražnjim pozicijskim svjetlom ili parkirnim svjetlom.

4.7.10. Električne veze

Mora svijetliti kad se upotrijebi radna kočnica.

4.7.11. Radna pokazna svjetiljka.

Ako postoji, ne smije biti treptavo upozorno svjetlo koje se uključuje u slučaju neispravnosti kočnih svjetala

4.7.12. Drugi zahtjevi

Svjetlosna jakost kočnih svjetala mora biti uočljivo veća od one kod stražnjih pozicijskih svjetala.

4.8. Svjetlo stražnje registarske pločice

4.8.1. Prisutnost

Obvezatno.

|  |  |  |  |
| --- | --- | --- | --- |
| 4.8.2. | Broj | ![](dodatni/409680.jpeg) | Takvi da uređaj može osvjetljavati prostor za registracijsku pločicu |
| 4.8.3. | Raspored |
| 4.8.4. | Položaj |
| 4.8.4.1. | Po širini: |
| 4.8.4.2. | Po visini: |
| 4.8.4.3. | Po duljini: |
| 4.8.5. | Geometrijska vidljivost |
| 4.8.6. | Usmjerenost |

4.8.7. Može biti »udruženo«

s jednim ili više stražnjih svjetala.

4.8.8. Može biti »spojeno«

sa stražnjim pozicijskim svjetlima.

4.8.9. Ne može biti »uzajamno povezano«

s drugim svjetlom.

4.8.10. Električne veze

Uređaj mora svijetliti samo istodobno sa stražnjim pozicijskim svjetlima.

4.8.11. Pokazna svjetiljka zatvorenoga strujnog kruga

Neobvezatna. Ako postoji, njezinu funkciju treba obavljati pokazna svjetiljka koja se zahtijeva za prednja i stražnja pozicijska svjetla.

4.9. Prednja pozicijska svjetla

4.9.1. Prisutnost

Obvezatno.

4.9.2. Broj

Dva ili četiri (vidi točku 4.2.4.2.2.)

4.9.3. Raspored

Nema posebnih zahtjeva.

4.9.4. Položaj

4.9.4.1. Po širini:

Točka osvjetljavajuće površine koja je najudaljenija od uzdužne središnje ravnine traktora ne može biti udaljena više od 400 mm od krajnjega vanjskog ruba traktora.

Razmak između odgovarajućih unutarnjih rubova osvjetljavajućih površina ne smije biti manji od 500 mm.

4.9.4.2. Po visini

Iznad tla: ne manje od 400 mm ni više od 1 900 mm i ne više od 2 300 mm ako oblik nadogradnje ne omogućava da se zadovolji propisana visina od 1 900 mm.

4.9.4.3. Po duljini:

Nema zahtjeva pod uvjetom da su svjetla usmjerena prema naprijed i da zadovoljavaju kutove geometrjske vidljivosti određene u točki 4.9.5.

4.9.5. Geometrijska vidljivost

Vodoravni kut:

Za dva prednja pozicijska svjetla: 10° u smjeru prema unutrašnjoj strani i 80° u smjeru prema vanjskoj strani. Međutim kut od 10° u smjeru prema unutrašnjoj strani može se smanjiti do 5° ako oblik nadogradnje ne omogućava da se zadrži 10°. Kod traktora s ukupnom širinom koja ne prelazi 1 400 mm taj se kut može smanjiti do 5° ako oblik nadogradnje ne omogućava da se zadrži 10°.

Vertikalni kut

15° iznad i ispod vodoravne ravnine. Međutim vertikalni kut ispod vodoravne ravnine može biti smanjen na 10° ako je visina svjetla iznad tla manja od 1 500 mm i na 5° ako je ta visina manja od 750 mm.

4.9.6. Usmjerenost

Prema naprijed.

4.9.7. Može biti »udruženo«

s bilo kojim drugim prednjim svjetlom.

4.9.8. Ne može biti »spojeno«

s bilo kojim drugim svjetlima.

4.9.9. Može biti »uzajamno povezano«

s bilo kojim drugim prednjim svjetlom.

4.9.10 Električne veze

Nema posebnih zahtjeva.

4.9.11. Radna pokazna svjetiljka.

Obvezatna. Ta pokazna svjetiljka ne smije biti treptava. Nije potrebna ako se osvjetljenje ploče s instrumentima može uključiti samo istodobno s predanjim pozicijskim svjetlima.

4.10 Stražnje pozicijsko svjetlo

4.10.1. Prisutnost

Obvezatno.

4.10.2. Broj

Dva.

4.10.3. Raspored

Nema posebnih zahtjeva.

4.10.4. Položaj

4.10.4.1. Po širini:

Točka osvjetljavajuće površine koja je najudaljenija od uzdužne središnje ravnine traktora ne može biti udaljena više od 400 mm od krajnjega vanjskog ruba traktora.

Razmak između odgovarajućih unutarnjih rubova osvjetljavajućih površina ne smije biti manji od 500 mm. Taj se razmak može smanjiti na 400 mm kad je ukupna širina traktora manja od 1 400 mm.

4.10.4.2. Po visini

Iznad tla: ne manje od 400 mm ni više od 1 900 mm i ne više od 2 300 mm ako oblik nadogradnje ne omogućuje da se zadovolji 1 900 mm.

4.10.4.3. Po duljini

Na stražnjoj stani traktora.

4.10.5. Geometrijska vidljivost

Vodoravni kut

Za dva stražnja pozicijska svjetla:

ili 45° u smjeru prema unutra i 80° u smjeru prema van,

ili 80° u smjeru prema unutra i 45° u smjeru prema van,

Vertikalni kut

15° iznad i ispod vodoravne ravnine. Kut ispod vodoravne ravnine može biti smanjen na 10° ako je visina svjetla iznad tla manja od 1 500 mm i na 5° ako je ta visina manja od 750 mm.

4.10.6. Usmjerenost

U smjeru prema natrag.

4.10.7. Može biti »udruženo«

s bilo kojim drugim prednjim svjetlom.

4.10.8. Može biti »spojeno«

sa svjetlom stražnje registarske pločice.

4.10.9. Može biti »uzajamno povezano«

s kočnim svjetlom, stražnjim svjetlom za maglu ili parkirnim svjetlom.

4.10.10 Električne veze

Nema posebnih zahtjeva.

4.10.11. Radna pokazna svjetiljka.

Obvezatna. Ona može biti spojena s onom od prednjih pozicijskih svjetala.

4.11. Stražnje svjetlo za maglu

4.11.1. Prisutnost

Neobvezatno.

4.11.2. Broj

Jedno ili dva.

4.11.3. Raspored

Mora zadovoljavati zahtjeve geometrijske vidljivosti.

4.11.4. Položaj

4.11.4.1. Po širini:

Ako postoji samo jedno stražnje svjetlo za maglu, ono mora biti u odnosu na središnju uzdužnu ravninu traktora na strani koja je suprotna smjeru prometa propisanom u zemlji registracije.

U svim slučajevima razmak između stražnjeg svjetla za maglu i kočnog svjetla mora biti veći od 100 mm.

4.11.4.2. Po visini:

Iznad tla: ne manje od 400 mm ni više od 1 900 mm i ne više od 2 100 mm ako oblik nadogradnje ne omogućuje da se zadovolji 1 900 mm.

4.11.4.3. Po duljini:

Na stražnjoj stani traktora.

4.11.5. Geometrijska vidljivost

Vodoravni kut

25° u smjerovima prema unutra i u smjeru prema van

Vertikalni kut

5° iznad i ispod vodoravne ravnine.

4.11.6. Usmjerenost

U smjeru prema natrag.

4.11.7. Može biti »udruženo«

s bilo kojim drugim stražnjim svjetlom.

4.11.8. Ne može biti »spojeno«

s drugim svjetlima.

4.11.9. Može biti »uzajamno povezano«

sa stražnjim pozicijskim svjetlima ili parkirnim svjetlom.

4.11.10. Električne veze

Moraju biti takve da stražnje svjetlo za maglu može biti uključeno samo ako su uključena glavna kratka svjetla ili prednja svjetla za maglu.

Ako postoje prednja svjetla za maglu, mora biti moguće isključiti stražnje svjetlo za maglu neovisno od prednjih svjetala za maglu.

4.11.11. Radna pokazna svjetiljka.

Obvezatna. Neovisno upozorno svjetlo stalne jakosti.

4.12. Parkirno svjetlo

4.12.1. Prisutnost

Neobvezatno.

4.12.2. Broj

Ovisno o rasporedu.

4.12.3. Raspored

ili dva prednja svjetla ili dva stražnja svjetla

ili po jedno svjetlo na obje strane.

4.12.4. Položaj

4.12.4.1. Po širini:

Točka osvjetljavajuće površine koja je najudaljenija od uzdužne središnje ravnine traktora ne smije biti udaljena više od 400 mm od krajnjega vanjskog ruba traktora. Međutim u slučaju para svjetala, svjetla moraju biti na bočnim stranama traktora.

4.12.4.2. Po visini:

Iznad tla: ne manje od 400 mm ni više od 1 900 mm i ne više od 2 100 mm ako oblik nadogradnje ne omogućuje da se zadovolji zahtjev od 1 900 mm.

4.12.4.3. Po duljini:

Nema posebnih zahtjeva.

4.12.5. Geometrijska vidljivost

Vodoravni kut

45° u smjeru prema vani, prema naprijed i prema natrag.

Vertikalni kut

15° iznad i ispod vodoravne ravnine. Kut ispod vodoravne ravnine može biti smanjen na 10° ako je visina svjetla iznad tla manja od 1 500 mm i na 5° ako je ta visina manja od 750 mm.

4.12.6. Usmjerenost

Takva da svjetla zadovoljavaju zahtjeve za vidljivost u smjerovima prema naprijed i natrag.

4.12.7. Može biti »udruženo«

s bilo kojim drugim prednjim svjetlom.

4.12.8. Ne može biti »spojeno«

s drugim svjetlima.

4.12.9. Može biti »uzajamno povezano«

– sprijeda: s pozicijskim svjetlima, glavnim kratkim svjetlima, glavnim dugim svjetlima i prednjim svjetlima za maglu,

– straga: s pozicijskim svjetlima, kočnim svjetlima i stražnjim svjetlima za maglu,

– s bočnim pokazivačima smjera kategorije 5.

4.12.10 Električne veze

Veze moraju omogućivati uključivanje parkirnih svjetala na istoj strani traktora neovisno o drugim svjetlima.

4.12.11. Radna pokazna svjetiljka.

Neobvezatna. Ako je jedna, ne smije ju biti moguće zamijeniti pokaznom svjetiljkom za pozicijska svjetla.

4.12.12. Drugi zahtjevi

Funkcija ovoga svjetla može se postići istodobnim uključivanjem prednjih i stražnjih pozicijskih svjetala na istoj strani traktora.

4.13. Gabaritno svjetlo

4.13.1. Prisutnost

Neobvezatno na traktorima širine veće od 2,10 m.

Zabranjeno na ostalim traktorima.

4.13.2. Broj

Dva vidljiva sprijeda i dva vidljiva odostraga.

4.13.3. Raspored

Nema posebnih zahtjeva.

4.13.4. Položaj

4.13.4.1. Po širini:

Što je moguće bliže krajnjemu vanjskom rubu traktora.

4.13.4.2. Po visini:

Na najvećoj visini usklađeno sa zahtjevima koji se odnose na položaj s obzirom na širinu i simetriju svjetala.

4.13.4.3. Po duljini:

Nema posebnih zahtjeva.

4.13.5. Geometrijska vidljivost

Vodoravni kut

80° u smjeru prema van.

Vertikalni kut

5° iznad i 20° ispod vodoravne ravnine.

4.13.6. Usmjerenost

Takva da svjetla zadovoljavaju zahtjeve za vidljivost u smjerovima prema naprijed i natrag.

|  |  |  |  |
| --- | --- | --- | --- |
| 4.13.7. | Ne može biti »udruženo« | ![](dodatni/409681.jpeg) | s drugim svjetlima, osim u slučaju navedenom u točki 4.2.4.2. |
| 4.13.8. | Ne može biti »spojeno« |
| 4.13.9. | Ne može biti »uzajamno povezano« |

4.13.10 Električne veze

Nema posebnih zahtjeva.

4.13.11. Radna pokazna svjetiljka.

Neobvezatna.

4.13.12. Drugi zahtjevi

Uz zadovoljavanje svih dugih zahtjeva svjetlo koje je vidljivo sprijeda i svjetlo koje je vidljivo odostaga na istoj strani traktora mogu se spojiti u jedan uređaj.

Položaj gabaritnog svjetla u odnosu na odovarajuće pozicijsko svjetlo treba biti takav da razmak između projekcija na poprečnu vertikalnu ravninu točaka najbližih osvjetljavajućim površinama dvaju tih svjetala nije manji od 200 mm.

4.14. Stražnji netrokutni katadiopter

4.14.1. Prisutnost

Obvezatno.

4.14.2. Broj

Dva ili četiri (vidi točku 4.1.4.5.2.)

4.14.3. Raspored

Nema posebnih zahtjeva.

4.14.4. Položaj

4.14.4.1. Po širini:

Točka osvjetljavajuće površine koja je najudaljenija od uzdužne središnje ravnine traktora ne smije biti udaljena više od 400 mm od krajnjega vanjskog ruba traktora.

Razmak između o unutarnjih rubova katadipotera mora biti najmanje 600 mm. Taj se razmak može smanjiti na 400 mm kad je ukupna širina traktora manja od 1 300 mm.

4.14.4.2. Po visini:

Iznad tla: ne manje od 400 mm ni više od 900 mm. Ta se gornja granica može povećati na 1 200 mm ako nije moguće zadržati visinu od 900 mm bez uporabe naprava za pričvršćivanje koje bi se mogle oštetiti ili saviti.

4.14.4.3. Po duljini:

Nema posebnih zahtjeva.

4.14.5. Geometrijska vidljivost

4.14.5.1. Vodoravni kut

30° u smjerovima prema van i prema unutra.

Vertikalni kut

15° iznad i ispod vodoravne ravnine. Vertikalni kut ispod vodoravne ravnine može biti smanjen na 5° ako je visina svjetla manja od 750 mm.

4.14.5.2. Ako nije moguće zadovoljiti zahtjeve za naprijed navedene položaj i vidljivost, četiri katadioptera mogu se ugraditi u skladu sa sljedećim zahtjevima za ugradbu:

4.14.5.2.1. dva katadiootera moraju biti na visini najviše 900 mm iznad tla, s razmakom između unutarnjih rubova najmanje 400 mm i vertikalnim kutom vidljivosti iznad vodoravne ravnine od 15°,

4.14.5.2.2. druga dva katadiootera moraju biti na visini od najviše 2 300 mm iznad tla i ispunjavati zahtjeve iz točaka 4.14.4.1 i 4.14.5.1.

4.14.6. Usmjerenost

U smjeru prema natrag.

4.14.7. Može biti »udruženo«

s bilo kojim drugim svjetlom.

4.14.8. Drugi zahtjevi

Ovjetljavajuća površina katadioptera može imati zajedničke dijelove s bilo kojim drugim svjetlom.

4.15 Radno svjetlo

4.15.1. Prisutnost

Neobvezatno.

4.15.2. Broj

Nema posebnih zahtjeva.

|  |  |  |  |
| --- | --- | --- | --- |
| 4.15.3. | Raspored | ![](dodatni/409682.jpeg) | Nema posebnih zahtjeva |
| 4.15.4. | Položaj |
| 4.15.4.1. | Po širini: |
| 4.15.4.2. | Po visini: |
| 4.15.4.3. | Po duljini: |
| 4.15.5. | Geometrijska vidljivost |
| 4.15.6. | Usmjerenost |

|  |  |  |  |
| --- | --- | --- | --- |
| 4.15.7. | Može biti »udruženo« | ![](dodatni/409683.jpeg) | s drugim svjetlom |
| 4.15.8. | Ne može biti »spojeno« |
| 4.15.9. | Ne može biti »uzajamno povezano« |

4.15.10. Električne veze

To se svjetlo mora uključivati neovisno o drugim svjetlima s obzirom na to da ono ne osvjetljava cestu ili služi kao uređaj za osvjetljavanje ceste.

4.15.11. Radna pokazna svjetiljka.

Neobvezatna.

5. SUKLADNOST PROIZVODNJE

5.1. Svaki serijski proizvedeni traktor mora biti sukladan s tipom traktora koji je dobio homologaciju s obzirom na ugradbu uređaja za osvjetljavanje i svjetlosnu signalizaciju i njihove značajke propisane ovim Pravilnikom.

DODATAK 1.

![](dodatni/409684.jpg)

TUMAČ ZNAKOVA

1.2 – Osvjetljavajuća površina

2 – Referentna os

3 – Referentno središte

4 – Geometrijska vidljivost

5 – Razmak između svjetala

6 – Površina emitiranja svjetla

7 – Aktivna površina

8 – Vanjska površina emitiranja svjetla

 – Geometrijska vidljivost u smjerovima 4’ i 4’’

DODATAK 2.

ISPITIVANJE VIDLJIVOSTI MORA SE OBAVITI S NAJVEĆIM RAZMAKOM KOTAČA

![](dodatni/409685.jpg)

![](dodatni/409686.jpg)

DODATAK 3.

POKAZIVAČ SMJERA: GEOMETRIJSKA VIDLJIVOST

![](dodatni/409687.jpg)

PRILOG II.

OBRAZAC

|  |
| --- |
| Naziv tijela nadležnog za homologaciju |

PRILOG CERTIFIKATU O HOMOLOGACIJI TRAKTORA S OBZIROM NA UGRADBU UREĐAJA ZA OSVJETLJAVANJE I SVJETLOSNU SIGNALIZACIJU

(Članak 4. stavak 3. Direktive 2003/37/EZ Europskog parlamenta i Vijeća od 26. svibnja 2003. o homologaciji tipa traktora na kotačima za poljoprivredu ili šumarstvo, njihovih prikolica i priključnih vučenih strojeva, kao i njihovih sustava, sastavnih dijelova ili zasebnih tehničkih jedinica)

Homologacija br.:

1. Marka (trgovački naziv):

2. Tip vozila i trgovačka oznaka:

3. Naziv i adresa proizvođača:

4. Ako je potrebno, ime i adresa ovlaštenoga predstavnika:

5. Svjetlosna oprema ugrađena na traktor koji je dostavljen za homolologaciju[[2]](#footnote-29081-2)1:

5.1. Glavna duga svjetla: da/ne2[[3]](#footnote-29081-3)

5.2. Glavna kratka svjetla: da/ne2

5.3. Prednja svjetla za maglu: da/ne2

5.4. Svjetla za vožnju unatrag: da/ne2

5.5. Prednji pokazivači smjera: da/ne2

5.6. Stražnji pokazivači smjera: da/ne2

5.7. Dodatni bočni pokazivači smjera: da/ne2

5.8. Upozoravajući uređaj za opasnost: da/ne2

5.9. Kočno svjetlo (svjetla): da/ne2

5.10. Svjetlo stražnje registarske pločice: da/ne2

5.11. Stražnja pozicijska svjetla: da/ne2

5.12. Prednja pozicijska svjetla: da/ne2

5.13. Stražnja svjetla za maglu: da/ne2

5.14. Parkirna svjetla: da/ne2

5.15. Gabaritna na svjetla: da/ne2

5.16. Stražnji netrokutni katadiopteri: da/ne2

5.17. Radna svjetla: da/ne2

6. Istovrijedna svjetla: da/ne2 (vidi stavku 15.)

7. Traktor dostavljen na homologaciju:

8. Tehnička služba koja provodi homolgacijska ispitivanja:

9. Datum izvještaja koji je izdala ta služba:

10. Broj izvještaja koji je izdala ta služba:

11. Homologacija s obzirom na uređaje za osvjetljavanje i svjetlosnu signalizaciju dodijeljena/odbijena2

12. Mjesto.

13. Datum:

14. Potpis:

15. Sljedeći dokumenti označeni naprijed navedenom hologacijskom oznakom priloženi su ovom certifikatu o homologaciji: ........................... popis (popisi) uređaja koje je stavio na uvid proizvođač za sklop uređaja za osvjetljavanje i svjetlosnu signalizaciju; za svaki je uređaj navedena proizvođačeva oznaka i oznaka homologacije tipa sastavnoga dijela.

Taj (ti) popis (popisi) uključuje (uključuju) raspored istovrijednih svjetala2

16. Napomene:

[[1](#footnote-29081-1-backlink)](\*) Ovaj Pravilnik preuzima sadržaj Direktive 2009/61/EZ Europskog parlamenta i Vijeća od 13. srpnja 2009. koja se odnosi na ugradbu uređaja za osvjetljavanje i svjetlosnu signalizaciju na traktore na kotačima za poljoprivredu ili šumarstvo.

(1) Definicija traktora dana je u točki 11. članka 4. Pravilnika o homologaciji tipa traktora za poljoprivredu i šumarstvo (izdanje 01) (»Narodne novine« br. 16/09), a kategorizacija u Prilogu II.A istoga Pravilnika.

[[2](#footnote-29081-2-backlink)]1 Priložiti pregledne crteže za traktor kako je navedeno u točki 2.2.3. Priloga I. Direktive 2009/61/EZ Europskog parlamenta i Vijeća od 13. srpnja 2009. koja se odnosi na ugradbu uređaja za osvjetljavanje i svjetlosnu signalizaciju na traktore na kotačima za poljoprivredu ili šumarstvo.

[[3](#footnote-29081-3-backlink)]2 Prekrižiti što se ne primjenjuje.

Pravilnik, NN 84/2010-2405